Тоня Трайкова
Седем

chitanka.info

Врабчето огладняло се кокори

и шум от делник в стаята нахлува,

а аз на нежно майчинство в затвора

отдавна вече тайно боледувам

и въздуха пестя на малки глътки.

Часовникът показва точно седем.

От дъждовете есенни размътен,

прозорецът наникъде не гледа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.